SET ปิดเช้าวูบ 9 จุด ตามตปท. หลังพิษ “โควิด-19” ฉุดเศรษฐกิจชะลอตัว จับตาแนวรับ 1,300 จุด
SET ปิดเช้าวูบ 9 จุด ตามตปท. หลังพิษ "โควิด-19" ฉุดเศรษฐกิจชะลอตัว จับตาแนวรับ 1,300 จุด โดยชนีช่วงเช้าปิดที่ระดับ 1,319.14 จุด ลดลง 9.39 จุด หรือ 0.71% มูลค่าการซื้อขาย 2.69 หมื่นล้านบาท
3 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,319.14 จุด ลดลง 9.39 จุด หรือ 0.71% มูลค่าการซื้อขาย 2.69 หมื่นล้านบาท 
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ปรับตัวลง เป็นไปในทิศทางเดียวกับตลาดหุ้นในภูมิภาคเอเชียที่เช้านี้ต่างเคลื่อนไหวในแดนลบ โดยเฉพาะตลาดในกลุ่ม TIP ที่ปรับตัวลงแรง รับปัจจัยลบจากต่างประเทศ ในเรื่องตัวเลขเศรษฐกิจที่ชะลออันเป็นผลจากการแพร่ระบาดไวรัสโควิด-19 และสหรัฐฯก็ยังไม่ผ่านเรื่องมาตรการกระตุ้นเศรษฐกิจวงเงิน 1 ล้านล้านดอลลาร์ฯ
นอกจากนี้ ให้ติดตามปัจจัยการเมืองระหว่างสหรัฐฯ และจีน ซึ่งขณะนี้นายโดนัลด์ ทรัมป์ ประธานาธิบดีสหรัฐ มีแผนจะสั่งแบน TikTok ซึ่งเป็นแอปพลิเคชันวิดีโอของจีน พร้อมให้ติดตามตัวเลขการจ้างงานนอกภาคเกษตรของสหรัฐฯในวันศุกร์นี้
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะยังแกว่ง Sideway ถึง Sideway Down โดยให้แนวรับ 1,300 จุด ส่วนแนวต้าน 1,330 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  1,678.51 ล้านบาท  ปิดที่  49.25 บาท  ลดลง   2.25 บาท
PTT    มูลค่าการซื้อขาย    779.40 ล้านบาท  ปิดที่  38.75 บาท  ลดลง   0.25 บาท
PTL    มูลค่าการซื้อขาย    774.58 ล้านบาท  ปิดที่  24.20 บาท  เพิ่มขึ้น  0.80 บาท
STGT   มูลค่าการซื้อขาย    673.27 ล้านบาท  ปิดที่  84.25 บาท  เพิ่มขึ้น  2.75 บาท
NER    มูลค่าการซื้อขาย    661.77 ล้านบาท  ปิดที่   3.10 บาท  เพิ่มขึ้น  0.32 บาท